FUNcube-1
De FUNcube-1 (nom Start och AMSAT-OSCAR 73 genannt) ass en Amateurfunksatellit, deen a kollektiver Aarbecht vu britteschen an hollänneschen Amateurfunker entwéckelt a gebaut gouf. Formell ass de FUNcube-1 als hollännesche Satellit registréiert.

De Cubesat-Satellit gouf den 21. November 2013 vum Kosmodrom Jasny aus gestart. Hie gouf zesumme vun AMSAT-UK an AMSAT-NL gebaut an huet en 20 kHz breeden Lineartransponder fir Zweewee-Funkverkéier mat Uplink am 70-Zentimeter-Band an Downlink am 2-Meter-Band u Bord.

D'Buedemkontrollstatioun steet am National Radio Centre vun der Radio Society of Great Britain beim Museum am Bletchley Park.

Empfänger 

Fir d'Ënnerstëtzung vu Schoulen an aneren Interessenten, déi FUNcube empfänke wëllen, huet AMSAT en einfache SDR-Empfänger a Form vun engem USB-Stick entwéckelt.

De "FUNcube Dongle" genannten Empfänger ass vun der Langwellefrequenz 150 kHz bis 1,9 GHz ze benotzen, also och fir den Empfang vu Radio an aner Satellittesignaler gëeegent.

Kuckt och

Um Spaweck 
 Offizielle Website
>

Amateurfunksatellitten
CubeSat
Brittesch Raumfaart
Hollännesch Raumfaart
2013 an der Raumfaart